राजे गी पता हा जे दोऐ नौकर सुनै करदे न। उसने अपनी रानी गी जोरें-जोरें आंखना शुरू करी ओड़ेआ-रानी, तुगी पता ऐ जे अज्ज-कल चोरो-काली दा जमाना ऐ, इसकरी असें चकन्ने रौह्ना लोड़चदा। अखें अपना घर सांबी रक्खना ते चोर कुसै गी निं आखना। इसकरी तेरे जिन्ने बी गैह्ने न, ओह् सारे तूं इस सन्दूकै च पाई ओड़ ते सन्दूक अस रातीं लै अपने बागै आले खूहै च सुट्टी औगे कीजे खूहै चा उनेंगी कोई बी चराई निं सकदा ते असेंगी जदूं बी औखी-भारी बनी जाग, उस खूहै चा बाह्र कढाई लैगे।